Hierdie boek beslaan 90 bladsye en kos net R60 juis sodat dit wyd versprei en gelees kan word in 'n tyd waarin veral ons jongmense so maklik mislei word in kerke waar hulle geleer word om verdraagsaam te wees met dwaalleringe.
Ds Andrè van den Berg is 'n geswore skrywer oor hierdie onderwerp en gee lig op talle kwelvrae oor dié onderwerp. Hieronder volg sy voorwoord en die inhoudsopgawe van die boek sodat u meer daaroor te wete kan kom.
Die kerk is geroepe om in die wêreld in te beweeg en lig in die sondeduister te bring. Ongelukkig het die wêreld in talle kerke inbeweeg en ‘n vreemde evangelie laat posvat. “Hulle is uit die wêreld; daarom praat hulle uit die wêreld, en die wêreld luister na hulle” (I Joh. 4:5). Sodra die Evangelie in ŉ wêreldse idioom verkondig word, word ‘n wêreldse evangelie kort voor lank in ‘n Christelike idioom verkondig.